**פורטונה ארנה** (בצ'כית: **Fortuna Arena**) לשעבר **אצטדיון סינובו** (Sinobo Stadium), **עדן ארנה** (Eden Arena), ו**סינוט טיפ ארנה** (Synot Tip Area). הוא אצטדיון כדורגל הממוקם בפראג בירת צ'כיה. האצטדיון מכיל 19,370 מקומות והוא האצטדיון הגדול ביותר בצ'כיה.

האצטדיון משמש כמגרשה הביתי של סלביה פראג המשחקת בליגת העל הצ'כית ולעיתים מארח את משחקיה של הנבחרת הלאומית של צ'כיה. בעונות 2010/2011 ו-2011/2012 שימש האצטדיון גם כמגרשה הביתי של בוהמיאנס 1905. במהלך עונת 2011/2012 אירחה קבוצת ויקטוריה פלזן את משחקיה במסגרת שלב הבתים של ליגת האלופות באצטדיון זה. כמו כן, אירח האצטדיון את משחק הסופר קאפ האירופי 2013 בין באיירן מינכן לצ'לסי, ואת גמר הקונפרנס ליג 2023 בין וסטהאם יונייטד לפיורנטינה.

היסטוריה
--------

בתחילת שנות ה-50, נאלצה סלביה פראג לעזוב את אצטדיונה הביתי באזור לטנה (אנ') ולעבור לאצטדיון עדן שבאזור ורשוביצה (אנ') בפראג. הקיבולת שלו הייתה כ-50,000 מקומות, בעיקר ביציעי עמידה. יציע העץ המערבי נלקח מהאצטדיון הישן בלטנה, שאר היציעים היו עשויים בטון. האצטדיון כלל גם מסלול אתלטיקה. והמשחק הראשון באצטדיון זה התקיים ב-27 בספטמבר 1953.

### מעבר

בסוף שנות ה-70 החל תכנון של אצטדיון חדש לאור העובדה שאצטדיון עדן לא היה ידידותי מספיק ולא סיפק חווית צפייה איכותית למבקרים בו. עם זאת, תחת המשטר הקומוניסטי, התכנון התקדם לאט. והבנייה הייתה אמורה להתחיל לקראת שנת 1990. לאור זאת, בשנת 1989 עברה סלביה באופן זמני לאצטדיון דוליצ'ק הסמוך שהיה אצטדיונה הביתי של בוהמיאנס פראג הידועה כיום כבוהמיאנס 1905, והיציע המזרחי נהרס. עם זאת, נפילת המשטר הקומוניסטי ב-1989 עיכבה את הבנייה. בינתיים, סלביה עברה לאצטדיון אבז'נה רושיקהו, אצטדיון הממוקם על גבעת סטראחוב, שהיה גדול אך לא נוח ולא נגיש.

בתחילת שנות ה-90 בוטלה הבנייה של האצטדיון החדש, ואצטדיון עדן הישן חזר לשמש כביתה של סלביה פראג. במקום היציע המזרחי שנהרס נבנה יציע זמני, אך היה ברור שהאצטדיון מיושן ושסלביה זקוקה למגרש ביתי חדש. תוכננו מספר תוכניות, אך סלביה לא הצליחה לגייס את הכספים הדרושים להוצאתן לפועל בנוסף למספר בעיות משפטיות שצצו, שכן השטח היה בבעלות הממשלה ונדרשו מאמצים רבים כדי להעביר אותו לבעלותה של סלביה. בשנת 2000 הוכרז שאצטדיון עדן בו מארחת סלביה את משחקיה לא כשיר יותר לארח משחקים במסגרת ליגת העל הצ'כית, וסלביה חזרה לארח את משחקיה באצטדיון הלא פופולרי שבגבעת סטראחוב.

### אצטדיון חדש

 חזית האצטדיון
סלביה הציגה תוכנית עבור אצטדיון חדש, אך הבנייה לא החלה, ובדצמבר 2003 אצטדיון עדן הישן נהרס וסלביה הודיעה כי האצטדיון החדש ייפתח ב-19 באוקטובר 2005, אולם עד אוקטובר 2005 הבנייה לא החלה, מפני שהיה צורך בצמצום הפרויקט כדי להוריד את עלות הבנייה מ-1.8 מיליארד קורונות צ'כיות לפחות ממיליארד קרונות. תהליך התכנון לקח שנה נוספת והבנייה החלה בסופו של דבר באוקטובר 2006.

למרות שהאצטדיון לא הושלם במלואו, ב-7 במאי 2008 נפתח האצטדיון במשחק ראווה של סלביה נגד קבוצת הכדורגל של אוניברסיטת אוקספורד, בו ניצחה סלביה 5–0.

המשחק התחרותי הראשון באצטדיון החדש נערך ב-17 במאי 2008 נגד פ.ק. יבלונץ, משחק שהסתיים בתוצאה 2–2, ובו הבטיחה סלביה את האליפות של עונת 2007/2008 בליגת העל הצ'כית.

### שמות וחסויות

כבר במהלך הבנייה התנהל משא ומתן על מכירה אפשרית של הזכויות על שם האצטדיון, אולם לקח כמעט שנה עד שהחוזה נחתם ושמו בתקופה שמפתיחת האצטדיון ועד לחתימת ההסכם היה **עדן ארנה** (Eden Arena). ב-1 באפריל 2009 נחתם הסכם עם חברת סינוט ושם האצטדיון שונה ל**סינוט טיפ ארנה** (Synot Tip Arena). בשנת 2011 הוכרזה נטלנד גרופ כבעלים החדשים של האצטדיון.

החוזה על השם האצטדיון הסתיים ב-30 ביוני 2012, ולא חודש. על כן, החליטו הבעלים החדשים לקרוא לאצטדיון שוב עדן ארנה, על סמך סקר אוהדים שבוצע.

ב-2013 הושגה הסכמה מחודשת עם חברת סינוט, והאצטדיון חזר להיקרא סינוט טיפ ארנה.

עם זאת, בתום עונת 2014/2015 בליגה הצ'כית פג תוקפו של החוזה, והאצטדיון חזר שוב לשם עדן ארנה. ב-2016, CEFC China Energy, שרכשה קודם לכן את רוב המניות בסלביה פראג, ביקשה לרכוש 70% מהאצטדיון והודיעה על תוכניות להשקיע כ-50 מיליון אירו, כדי להגדיל את קיבולת האצטדיון ולהפוך אותו לאצטדיון הלאומי הראשי של נבחרת צ'כיה. באפריל 2017, פורסם כי חל שינוי בפרטי העסקה ו-CEFC China Energy תרכוש את האצטדיון במלואו.

בנובמבר 2018, הודיעה סלביה כי מרבית הבעלות על המועדון וחברת עדן ארנה שבבעלותה האצטדיון נקנתה על ידי החברה הסינית Sinobo Group, ועל כן שם האצטדיון שונה ל**אצטדיון סינובו** (Sinobo Stadium). ביולי 2022, חברת ההימורים פורטונה נכנסה לשותפות עם סלביה והאצטדיון קיבל את שם החדש **פורטונה ארנה** (Fortuna Arena).

משחקים בינלאומיים
-----------------

הפורטונה ארנה אירח 13 משחקים תחרותיים של נבחרת צ'כיה ועוד 4 משחקי ידידות.

| # | תאריך | מארחת | תוצאה | אורחת | מסגרת | צופים |
| --- | --- | --- | --- | --- | --- | --- |
| 1 | 27 במאי 2008 | נבחרת צ'כיה בכדורגל צ'כיה | **2 – 0** | נבחרת ליטא בכדורגל ליטא | ידידות | 14,220 |
| 2 | 14 באוקטובר 2009 | נבחרת צ'כיה בכדורגל צ'כיה | **0 – 0** | נבחרת צפון אירלנד בכדורגל צפון אירלנד | מוקדמות מונדיאל 2010 | 8,002 |
| 3 | 8 באוקטובר 2010 | נבחרת צ'כיה בכדורגל צ'כיה | **1 – 0** | נבחרת סקוטלנד בכדורגל סקוטלנד | מוקדמות יורו 2012 | 14,922 |
| 4 | 6 בספטמבר 2013 | נבחרת צ'כיה בכדורגל צ'כיה | **1 – 2** | נבחרת ארמניה בכדורגל ארמניה | מוקדמות מונדיאל 2014 | 17,628 |
| 5 | 5 במרץ 2014 | נבחרת צ'כיה בכדורגל צ'כיה | **2 – 2** | נבחרת נורווגיה בכדורגל נורווגיה | ידידות | 17,039 |
| 6 | 28 במרץ 2015 | נבחרת צ'כיה בכדורגל צ'כיה | **1 – 1** | נבחרת לטביה בכדורגל לטביה | מוקדמות יורו 2016 | 13,722 |
| 7 | 5 ביוני 2016 | נבחרת צ'כיה בכדורגל צ'כיה | **1 – 2** | נבחרת דרום קוריאה בכדורגל דרום קוריאה | ידידות | 16,490 |
| 8 | 11 בנובמבר 2016 | נבחרת צ'כיה בכדורגל צ'כיה | **2 – 1** | נבחרת נורווגיה בכדורגל נורווגיה | מוקדמות מונדיאל 2018 | 16,411 |
| 9 | 1 בספטמבר 2017 | נבחרת צ'כיה בכדורגל צ'כיה | **1 – 2** | נבחרת גרמניה בכדורגל גרמניה | מוקדמות מונדיאל 2018 | 18,093 |
| 10 | 19 בנובמבר 2018 | נבחרת צ'כיה בכדורגל צ'כיה | **1 – 0** | נבחרת סלובקיה בכדורגל סלובקיה | ליגת האומות 2018/2019 | 16,623 |
| 11 | 26 במרץ 2019 | נבחרת צ'כיה בכדורגל צ'כיה | **1 – 3** | נבחרת ברזיל בכדורגל ברזיל | ידידות | 19,116 |
| 12 | 11 באוקטובר 2019 | נבחרת צ'כיה בכדורגל צ'כיה | **2 – 1** | נבחרת אנגליה בכדורגל אנגליה | מוקדמות יורו 2020 | 18,651 |
| 13 | 27 במרץ 2021 | נבחרת צ'כיה בכדורגל צ'כיה | **1 – 1** | נבחרת בלגיה בכדורגל בלגיה | מוקדמות מונדיאל 2022 | 0 |
| 14 | 8 באוקטובר 2021 | נבחרת צ'כיה בכדורגל צ'כיה | **2 – 2** | נבחרת ויילס בכדורגל ויילס | מוקדמות מונדיאל 2022 | 16,856 |
| 15 | 2 ביוני 2022 | נבחרת צ'כיה בכדורגל צ'כיה | **2 – 1** | נבחרת שווייץ בכדורגל שווייץ | ליגת האומות 2022/2023 | 12,236 |
| 16 | 5 ביוני 2022 | נבחרת צ'כיה בכדורגל צ'כיה | **2 – 2** | נבחרת ספרד בכדורגל ספרד | ליגת האומות 2022/2023 | 18,245 |
| 17 | 24 בספטמבר 2022 | נבחרת צ'כיה בכדורגל צ'כיה | **0 – 4** | נבחרת פורטוגל בכדורגל פורטוגל | ליגת האומות 2022/2023 | 19,322 |

שימושים נוספים
--------------

האצטדיון משמש לעיתים לאירוח אירועים נוספים מלבד כדורגל, כגון קונצרטים או משחקי ספורט אחרים.

האצטדיון שימש לאירוח משחקי הגמר ברוגבי של הליגה הצ'כית של עונת 2008 והגמר של האקסטרה ליגה ב-2009/2010.

### רשימת קונצרטים

| תאריך | אומן/להקה |
| --- | --- |
| 3 ביוני 2008 | מטאליקה |
| 8 באוגוסט 2008 | איירון מיידן |
| 17 באוגוסט 2008 | R.E.M |
| 25 ביוני 2009 | דפש מוד |
| 20 ביולי 2010 | פינק |
| 7 במאי 2012 | מטאליקה |
| 11 ביולי 2012 | ברוס ספרינגסטין |
| 16 בספטמבר 2012 | קולדפליי |
| 24 ביוני 2013 | בון ג'ובי |
| 23 ביולי 2013 | דפש מוד |
| 29 ביולי 2013 | איירון מיידן |
| 5 ביולי 2016 |
| 24 במאי 2017 | דפש מוד |
| 28 במאי 2017 | רמשטיין |
| 29 במאי 2017 |
| 19 ביוני 2019 | קיס |
| 16 ביולי 2019 | רמשטיין |
| 17 ביולי 2019 |
| 20 ביוני 2022 | איירון מיידן |

קישורים חיצוניים
----------------

* 

* אתר האינטרנט הרשמי של פורטונה ארנה (באנגלית)

* אתר האינטרנט הרשמי של פורטונה ארנה (בצ'כית)
* ויקישיתוף מדיה וקבצים בנושא **פורטונה ארנה** בוויקישיתוף
* תמונת האצטדיון
* סלביה פראג
* מדריך לאצטדיון
* תמונות מערב הפתיחה של האצטדיון מאת ouafc.com
* פורטונה ארנה, ברשת החברתית פייסבוק

הערות שוליים
------------

1. ↑  UEFA.com, Wembley, Amsterdam ArenA, Prague get 2013 finals | Inside UEFA, UEFA.com, ‏2011-06-16 (באנגלית)
2. ↑  return-to-eden-nears-for-slavia
3. ↑  Oxford vs Slavia
4. ↑  K titulu stačila remíza: Slavia - Jablonec 2:2, iDNES.cz, ‏2008-05-17 (בצ׳כית)
5. ↑  Wayback Machine, web.archive.org, ‏2014-07-26
6. ↑  Když Slavia porazí Boleslav, bude mít před Spartou desetibodový náskok, iDNES.cz, ‏2009-04-26 (בצ׳כית)
7. ↑  "Stadion v Edenu ve většině patří Natlandu". *denik.cz* (בצ׳כית). Vltava-Labe-Press. 11 באוקטובר 2011. נבדק ב-29 בפברואר 2012. `{{cite news}}`:  (עזרה)
8. ↑  Čtenáři MF DNES a iDNES.cz vybírají nové jméno pro stadion v Edenu, iDNES.cz, ‏2012-07-14 (בצ׳כית)
9. ↑  Stadion Slavie mění majitele. A mohl by se jmenovat Eden aréna, iDNES.cz, ‏2012-07-19 (בצ׳כית)
10. ↑  Klid v Edenu, majitel se dohodl s věřiteli. Na Superpoháru nevydělá, iDNES.cz, ‏2013-07-17 (בצ׳כית)
11. ↑  Čínská CEFC k fotbalové Slavii přikoupila i stadion v Edenu, iDNES.cz, ‏2017-04-13 (בצ׳כית)
12. ↑  Slavia má oficiálně nového majoritního vlastníka. Čínskou společnost Sinobo, iSport.cz (בצ׳כית)
13. ↑  Slavia přejmenuje arénu v Edenu na Sinobo Stadium, EuroFotbal.cz
14. ↑  Slavia chce zpět titul a postoupit v pohárech do skupiny, do práce v klubu se vrací Tvrdík, ČT sport - Česká televize (בצ׳כית)
15. ↑  Ragbisté Tatry Smíchov ve finále extraligy porazili Říčany a obhájili titul, iDNES.cz, ‏2008-11-08 (בצ׳כית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: fde9f448-d1c6-469a-b3ad-727354d2b6fc

 |